ה'תשס"ב

אירועים
 י"ז בתשרי – אסון המטוס בים השחור: מטוס נוסעים של סיביר אייר מדגם טופולב 154, בדרכו מתל אביב לנובוסיבירסק, מתרסק בים השחור לאחר שנפגע בשוגג מטיל של צבא אוקראינה. 78 נוסעי המטוס ואנשי הצוות נהרגו
 י"ד בכסלו – פיגוע התאבדות של הג'יהאד האסלאמי והפת"ח באוטובוס מספר 823, שלושה נרצחים
 ט"ז בכסלו – פיגוע התאבדות כפול במדרחוב בן–יהודה בירושלים – גורם למותם של 11 איש
 י"ז בכסלו – פיגוע התאבדות באוטובוס אגד בשכונת חליסה בחיפה, 15 הרוגים
 כ"ח בכסלו – פיגוע משולב באוטובוס בכניסה לעמנואל, 10 הרוגים
 ז' בטבת – החתול המשובט הראשון נולד
 י"ז בטבת – מטבעותיהן המקומיים של אוסטריה, איטליה, אירלנד, בלגיה, גרמניה, הולנד, יוון, לוקסמבורג, ספרד, פורטוגל, פינלנד וצרפת מפסיקים להיות הילך חוקי, עקב החלפתם באירו, שנקבע כמטבע המשותף לכולן 
 י"ח בטבת – מבצע "תיבת נח": חיל הים תופס את אניית הנשק קארין איי
 ד' בשבט – פיגוע ירי באולם השמחות ארמון דוד בחדרה, 6 הרוגים ועשרות פצועים
 ט"ו בשבט – ערוץ 10 מתחיל לשדר
 י"ח באדר – 11 הרוגים בפיגוע התאבדות בשכונת בית ישראל בירושלים
 כ"ו באדר – 11 ישראלים נרצחים בפיגוע התאבדות בבית הקפה "מומנט" בירושלים
 כ"ח באדר – 6 הרוגים בפיגוע מצובה
 ז' בניסן – 7 מתים בפיגוע ליד כלא מגידו, אחד הפיגועים שהביא לפרוץ מבצע חומת מגן
 ט"ו בניסן – הפיגוע במלון פארק בנתניה, בו נהרגו 30 אנשים
 ט"ז בניסן – צה"ל פותח במבצע חומת מגן
 י"ח בניסן – מחבל מתאבד מתפוצץ במסעדת "מצה" בחיפה והורג 16 אנשים
 כ' בניסן – מבצע חומת מגן: צה"ל כובש את בית לחם, ומטיל מצור על כנסיית המולד בה מתבצרים לוחמים פלסטינים
 כ"א בניסן – כוחות צה"ל נכנסים למחנה הפליטים הפלסתיני ג'נין במסגרת מבצע חומת מגן
 כ"ה בניסן – כוחות צה"ל, הימ"מ והשב"כ צרים על ביתו של בכיר החמאס, קייס עדואן, ממתכנני הפיגוע במלון פארק
 כ"ז באייר – מבצע חומת מגן: תם המצור על כנסיית המולד בבית לחם
 כ"ח באייר – האינתיפאדה השנייה: מסתיים מבצע חומת מגן
 י"ז בסיוון – מחבל חודר לישיבה תיכונית חיצים שבישוב איתמר ורוצח שלושה תלמידים : אברהם סיטון, נתנאל ריאחי וגלעד שטיגליץ ופוצע שנים נוספים
 כ"ה בסיוון – מכונית תופת מתפוצצת בסמוך לקו 830 בצומת מגידו. בפיגוע נרצחו 17 בני אדם ו–43 נפצעו
 ט' בתמוז – 19 הרוגים בפיגוע התאבדות בצומת פת בירושלים
 י' בתמוז – מחבל חודר לבית משפחת שבו ורוצח את האם רחל ושלושת ילדיה: נריה (15), צבי (12) ואבישי (5). יוסף טויטו איש כיתת הכוננות שבאה להגן על המשפחה, נהרג אף הוא
 ז' באב – פיגוע התאבדות באוטובוס דן מספר 189 בקו מבני ברק לעמנואל, 9 הרוגים
 כ"ב באב – הפיגוע באוניברסיטה העברית: מטען חבלה מתפוצץ בקפיטריית פרנק סינטרה בקמפוס האוניברסיטה העברית בהר הצופים בירושלים. תשעה הרוגים וכ–80 פצועים
המרכז העולמי לתורה וחסידות של בעלזא נחנך והוא בית הכנסת השני בגודלו במדינת ישראל

נולדו
 כ"ה באדר – עוזיה צדוק, זמר ישראלי
 כ"ב באייר – טיילור מלכוב, דוגמנית, זמרת ואושיית רשת ישראלית-אמריקאית
 כ' באב – מאיה קיי, דוגמנית ישראלית

נפטרו
 ה' בתשרי – אייזק שטרן, כנר יהודי–אמריקאי (נולד ה'תר"פ).
 ל' בתשרי – השר (ואלוף בדימוס) רחבעם זאבי נרצח בידי מחבלים (נולד ה'תרפ"ו)
 ט"ז בחשוון – הרב אלעזר מנחם מן שך. ראש ישיבת פוניבז', מייסד מפלגות ש"ס ודגל התורה ומנהיגה של הקהילה החרדית–ליטאית בישראל. (נולד י"ט בטבת ה'תרנ"ט, 1 בינואר 1899)
 כ"ט בכסלו – רובי שפירא, בעלי מועדון הכדורגל הפועל חיפה ונשיאו (נולד בה'תש"י)
 ט"ז בשבט – חיים הברפלד, מזכ"ל ההסתדרות (נולד ה'תרצ"ה)
 כ"ו בניסן – בני ברמן, זמר ישראלי
 כ"ח בניסן – חיים כהן, משפטן ישראלי, חתן פרס ישראל (נולד בה'תרע"א)
 ט' בסיוון – סטיבן ג'יי גולד, מדען אמריקאי ממוצא יהודי (נולד בה'תש"א)
 ו' באב - משה גלילי, איש בית"ר, מייסד עליית אף על פי (נולד ב-1916)
 י"ד באב – חיים פוטוק, סופר יהודי אמריקאי (נולד בה'תרפ"ט)

פרסי ישראל
 אשר קוריאט – חקר הפסיכולוגיה
 משה ברור – חקר הגאוגרפיה
 מנשה הראל – חקר ידע ארץ ישראל
 שמואל ספראי – חקר ידע ארץ ישראל
 אברהם בירן – חקר הארכאולוגיה
 יעקב פרנקל – חקר הכלכלה
 אריאל רובינשטיין – חקר הכלכלה
 אברהם חיים הלוי – חקר החקלאות
 איתמר וילנר – חקר הכימיה
 עדה יונת – חקר הכימיה
 רם כרמי – אדריכלות
 דוד טרטקובר – עיצוב
 דב יודקובסקי – תקשורת
 נחום רקובר – ספרות תורנית ליוצרים
 אלי הורביץ – מפעל חיים – תרומה מיוחדת לחברה ולמדינה
 אפרים קישון – מפעל חיים – תרומה מיוחדת לחברה ולמדינה
 קרן קיימת לישראל – מפעל חיים – תרומה מיוחדת לחברה ולמדינה

לוח שנה

מאפייני לוח השנה

הערות שוליים